17/08/2010 | Administración LocalMunicipal
Noia
Administración Financeira. Intervención
Bases da convocatoria de subvencións mediante réxime de concorrencia competitiva do transporte en Castromil para estudantes durante o curso 2010-2011

A presente convocatoria ten por obxecto establecer as normas reguladoras para a concesión de axudas, en réxime de concorrencia competitiva, para o transporte nos autobuses da empresa Castromil daqueles alumnos que cursen estudos en Santiago de Compostela, A Coruña, Ferrol, Lugo, Ourense, Pontevedra ou Vigo; ou se despracen para a realización de actividades formativas en asociacións para persoas con discapacidade durante o curso 2010/2011. Dita subvención materializarase a través do carné bono-bus. O carné bono-bus é un documento expedido polo Concello de Noia a favor do beneficiario e co que solicitarán á empresa Castromil S. A. a expedición do bono, válido para a realización de viaxes por un percorrido concreto. Neste sentido, indicar que motivado polas condicións do servizo que ofrece a empresa Castromil, os estudantes que realicen os seus estudos en Lugo ou Ourense terán a mesma condición que aqueles que o fagan en Santiago de Compostela. As presentes bases dítanse de conformidade co establecido no art.8 e concordantes da Ordenanza Xeral de Subvencións do Concello de Noia. Constitúe a finalidade das axudas económicas que se convocan favorecer o desprazamento dende Noia dos alumnos que cursen estudos en ditas cidades, ou se despracen para a realización de actividades formativas en asociacións para persoas con discapacidade. As axudas reguladas na presente Convocatoria responderán á seguinte tipoloxía: a. Axudas destinadas a facilitar o desprazamento diario de luns a venres dende Noia a: Santiago, A Coruña, Pontevedra ou Vigo, para aqueles estudantes que residan en Noia ao longo do curso escolar. b. Axudas destinadas a facilitar o desprazamento fin de semana, para aqueles estudantes que residindo en Santiago, A Coruña, Ferrol, Lugo, Ourense, Pontevedra ou Vigo, durante a semana por motivos de estudos, se despracen os fins de semana ao seu domicilio familiar en Noia. As axudas concedidas mediante as presentes bases serán imputadas á partida 321D.41400 “Promoc. educativa: convenio bono-bus Castromil”; dado que a subvención se irá pagando de xeito progresivo durante todo o curso 2010-2011, resultan afectados dous exercicios diferentes. Para o exercicio 2010, o crédito que se dedicará para esta finalidade ascende a 4.000 €, debéndose consignar no exercicio 2011 a cantidade restante (8.000 €) Para ser beneficiario da subvención, o solicitante deberá reunir os seguintes requisitos: a. Estar empadroado no Concello de Noia, cun mínimo de 6 meses de antigüidade. b. Cursar calquera dos estudos ou asistir a actividades formativas que sexan obxecto da presente convocatoria. c. Non superar os ingresos brutos per cápita da unidade familiar en que estea integrado a cantidade de 1,5 veces o salario mínimo interprofesional. Aos efectos da presente convocatoria entenderase por unidade familiar o núcleo formado polo matrimonio ou parella de feito, así como os ascendentes e descendentes menores de vinte e cinco anos que convivan con eles no mesmo domicilio. Ademais dos requisitos incluídos no apartado anterior, será preciso que a puntuación global obtida polo solicitante en virtude do disposto na base sétima da convocatoria o sitúe dentro do crédito dispoñible. As solicitudes para participar na presente convocatoria axustaranse ao modelo establecido que se facilitará no Rexistro Xeral do Concello. A presentación de solicitudes, unha vez cumprimentadas polos interesados, farase no Rexistro Xeral do Concello ou na forma establecida no art.38.4 da Lei 30/1992, de 26 de novembro e deberá acompañarse da seguinte documentación: 1. Fotocopia do D. N. I. do solicitante.2. Fotocopia da Declaración da Renda das persoas físicas do ano 2009. No caso de non estar obrigado pola Axencia Tributaria a presentala, deberase achegar unha declaración xurada na que conste esta circunstancia.3. Para aqueles casos nos que non se presente a Declaración da Renda xustificaranse os ingresos da seguinte maneira: • Certificado do INEM, no caso de recibir prestación ou subsidio de desemprego. • Certificación do Instituto da Seguridade Social ou organismo correspondente no caso de percibir pensión contributiva de xubilación, invalidez, viuvez ou orfandade. • Certificación acreditativa no caso de percibiren ingresos procedentes de pensións non contributivas, fondos de asistencia social, rendas de integración social de Galicia ou da lei de integración social de minusválidos. • Calquera outro que lle sexa requirido a xuízo da comisión de valoración.1. Acreditación da necesidade dos bonos para os fins previstos, a través da seguinte documentación: • Fotocopia do carné de estudante. • Matrícula oficial de estudos. • Certificado ou similar de asistencia a actividades formativas en asociacións para persoas con discapacidades. As solicitudes deberán presentarse dentro do prazo de 30 días naturais seguintes ao da publicación da presente convocatoria no B. O. P., data na que se dará publicidade no taboleiro de anuncios e mediante un anuncio da Concellería de Educación.1. O estudo e valoración das solicitudes realizarase pola Comisión de Valoración, integrada polos seguintes membros: A pedagoga de servizos sociais de atención primaria, a interventora municipal e o concelleiro delegado de educación.2. O exame das solicitudes implicará a comprobación previa tendente a verificar que os solicitantes reúnen os requisitos esixidos. No caso de que algunha das solicitudes tivese algún erro ou omisión emendable, seralle comunicado ao interesado para que no prazo máximo e improrrogable de cinco días naturais poida emendar a falta. Se os erros non se corrixisen ou non se cumprisen os requisitos mínimos para ser beneficiario, non se admitirá a solicitude.3. A valoración das solicitudes realizarase aplicando o seguinte baremo: A. Membros da unidade familiar. • Por cada membro da unidade familiar outorgarase un punto. Serán membros computables: · O solicitante. · O pai, a nai, o titor ou persoa encargada da garda e protección dos menores que formen parte da unidade familiar. · Irmáns solteiros menores de 25 anos que residan no domicilio familiar e que non teñan recursos económicos. · Irmáns de maior idade cando se trate de discapacitados físicos, psíquicos ou sensoriais, acreditados mediante documentación. · Os ascendentes dos pais que residan no mesmo domicilio que os anteriores. B. Situación familiar: • Obterán tres puntos adicionais a unidade familiar na que exista algunha das seguintes situacións: · Familia na que o seu sustentador principal se atope en situación de desemprego. · Familia numerosa. · Orfo absoluto. · Familia na que o seu sustentador principal sexa viúvo/a, pai ou nai divorciado/a ou separado/a legalmente ou de feito. · Familia na que calquera dos membros da unidade familiar estea afectado por unha discapacidade legalmente cualificada, resida no mesmo domicilio e dependa economicamente dos ingresos familiares. A efectos do disposto neste parágrafo, terán a condición de persoas con discapacidade aquelas as cales se lles recoñecera un grado de minusvalía igual ou superior ao 33 por cento. · Familia na que o seu sustentador/a principal sexa vítima de violencia de xénero, debidamente acreditada. C. Ingresos económicos: • Para a ponderación dos mesmos tomarase como referencia o S. M. I., fixando como importe máximo de ingresos a cantidade resultante de multiplicar por 1,5 o S. M. I.2010 (13.299,30 €/ano). A renda familiar relacionarase cos membros computables aplicándose a seguinte puntuación: Cando a axuda teña como obxecto o desprazamento a actividades formativas en Centros ou asociación para persoas con discapacidade: 10 puntos. A puntuación a asignar a cada solicitude virá dada pola suma da puntuación acadada nos catro apartados anteriores.4. Proposta de resolución Practicada a valoración das solicitudes e clasificadas estas con arranxo ó establecido anteriormente, a Comisión de Valoración formulará proposta de resolución en función da puntuación acadada por cada solicitante, asignándose as axudas segundo teñan máis ou menos puntos e co límite das dispoñibilidades orzamentarias existentes. O órgano instrutor será o Concelleiro delegado de educación. O órgano municipal competente para resolver sobre a concesión ou denegación da axuda será o Concelleiro delegado de Economía e Facenda, sendo vinculante a tal efecto a proposta de resolución emitida pola Comisión de Valoración. A resolución definitiva ditarase no prazo máximo de tres meses dende a data de finalización de presentación de solicitudes e deberá conter: • A relación de solicitantes para os que se propón a concesión da subvención. • O número total de bonos asignados a cada solicitante. A resolución definitiva notificarase aos interesados que foran propostos como beneficiarios na fase de instrución, para que no prazo de dez días naturais comuniquen a súa aceptación. Unha vez ditada a resolución e comunicada por parte do beneficiario a aceptación da mesma, o Concello entregaralle un carné acreditativo da súa condición de beneficiario, sinalando o número máximo de bonos que poderá utilizar no curso académico. O beneficiario queda obrigado a levar consigo dito carné sempre que viaxe cun dos bonos e a someterse ás medidas de inspección que se adopten pola entidade Castromil S. A. Unha vez entregado o carné antedito, o beneficiario retirará un talonario de bonos nas oficinas que a empresa Castromil S. A. ten na estación de autobuses de Noia, ditos talonarios serán mensuais para os desprazamentos diarios e trimestrais para os desprazamentos de fin de semana. Os bonos terán como data límite de utilización o 31 de outubro de 2011. O Concello de Noia poderá realizar os controis administrativos e inspeccións que considere oportunos a fin de comprobar a veracidade dos datos consignados na documentación presentada, así como o cumprimento dos requisitos para a percepción da axuda. O beneficiario terá a obriga de colaborar en dita inspección, proporcionando os datos requiridos. A concesión destas axudas será compatible con calquera outro tipo de axudas ou subvencións. Noia, 9 de agosto de 2010 O Concelleiro de Educación Asdo.: Rosalino García Novo